stanford-oval/wikipedia huggingface dataset:
The Idol
Näyttelijät > Vierailevana

| 0 | 1 | 2 |
| --- | --- | --- |
|  Dan Levy  | … |  Benjamin   |
|  Eli Roth  | … |  Andrew Finkelstein   |
|  Alexa Demie  | … |  cameorooli   |
|  Melanie Liburd  | … |  Jenna   |
|  Mike Dean  | … |  oma itsensä   |
|  Karl Glusman  | … |  Rob Turner   |
Aiheesta muualla

Virallinen sivusto (englanniksi)
The Idol Internet Movie Databasessa (englanniksi)
Mats Jonsson (ralliautoilija)

| Mats Jonsson> Henkilötiedot |
| --- | --- |
Syntynyt: 28. marraskuuta 1957 (ikä 67)
Kansalaisuus:   Ruotsi
WRC-ura
Kartanlukija(t):  Lars Bäckman Johnny Johansson
Entiset tallit:  GM Euro Sport Toyota Team Sweden
Kilpailuja:  40
Maailmanmestaruuksia:  0
Voittoja:  2
Palkintosijoja:  3
Erikoiskoevoittoja:  35
MM-pisteitä:  102
Ensimmäinen kilpailu:  Ruotsin ralli 1979
Ensimmäinen voitto:  Ruotsin ralli 1992
Viimeinen voitto:  Ruotsin ralli 1993
Viimeinen kilpailu:  Ruotsin ralli 2007
Sijoitus kaudella 1993:  13. (22 p.)
    
Mats Jonsson (s. 28. marraskuuta 1957) on ruotsalainen rallikuljettaja. Uransa aikana Jonsson ajoi 40 rallin MM-sarjan kilpailua, joissa hän saavutti kaksi voittoa kotikisastaan Ruotsin rallista. Lisäksi hän saavutti yhden palkintopallisijoituksen Ruotsin rallissa.
Saavutukset

Ruotsin Mestaruus 1990, 1991, 2001, 2002, 2005, 2007, 2008, 2009, 2010, 2011, 2012
RM-hopeaa 2004, 2014, 2015
RM-pronssia 2016
2 MM-osakilpailuvoittoa
10 EM-osakilpailuvoittoa
Hammasimplantti

Hammasimplantti ja kruunu.
Röntgenkuva kahdesta leukaluuhun kiinnitetystä hammasimplantista.
Hammasimplantti eli hammasistute on poistetun tai irroneen hampaan tilalle istutettu keinojuuri, joka on esimerkiksi titaanista tai titaanin ja muiden materiaalien seoksista valmistettu ruuvinomainen juuri, joka istutetaan leukaluuhun. Luutumisen jälkeen implanttiin rakennetaan yksilöllinen hammaskruunu, joka näyttää luonnolliselta hampaalta.
Hammasimplantit perustuvat osteointegraatioon. Tällä tarkoitetaan hammasimplantin liittymistä suoraan luuhun ilman välittävää pehmytkudoskerrosta. Titaani on todettu implanttimateriaaliksi, joka integroituu luun kanssa tehokkaasti. Hammasimplantit kuuluvat hammasimplantologian tutkimusalaan.
Historia

Osteointegroituvan hammasimplantologian varhaiset tutkimukset ja varsinainen kehittelytyö tehtiin 1960- ja 1970-lukujen vaihteessa ja implanttien kaupalliseen tuotantoon päästiin 1970-luvulla. 1980-luvulta alkaen implantologiasta on pidetty useita tieteellisiä kokouksia. Merkittävässä määrin implantteja alettiin Suomessa asettaa potilaisiin 1990-luvun alussa.
Proteesityypit

Implanteilla voidaan korvata koko puuttuva hammasrivistö tai vain yksi hammas. Asennettavien implanttien määrä riippuu korvattavien hampaiden määrästä. Mikäli korvataan vain yksittäinen hammas, riittää useimmiten yksi hammasimplantti. Voidaan korvata myös useita vierekkäisiä hampaita, jolloin hammassilta voidaan joissakin tapauksissa rakentaa usean implantin varaan. Implanteilla voidaan rakentaa uudestaan myös koko purenta, joko pidemmällä siltaratkaisulla tai implanttikantoisella kokoproteesilla.
Implanttien päälle tehty täysin luukiinnitteinen proteesi muodostuu enimmillään kuudella implantilla luuhun kiinnitetystä kokopurennasta eli kokonaisesta ylä- tai alaleuan hampaistosta. Tällaisella leukaluukiinnitteisellä hammasproteesilla saavutetaan täysin luonnollista vastaavat purentavoimat, kun tavanomaisen irrotettavan kokoproteesin purentavoimat ovat vain 1/4–1/5 luonnonhampaistosta.
Luukiinnityksellä voidaan myös tukea irtoproteesi. Tyypillisimmillään tämä proteesi on kokoproteesi, jossa implanttien ja proteesin välinen kiinnitys on rakennettu tukikiskon avulla, joka sallii pääosan purennan rasituksesta siirtyä keinulautaliikkeen ansiosta limakalvoille.
Kun hammasimplantti asennetaan vioittuneen hampaan poiston yhteydessä hampaan poistokuoppaan, on kyseessä välitön implantointi eli immediaatti-implantti. Tämä mahdollistaa lyhyemmän hoitoajan sekä usein myös esteettisemmän lopputuloksen. Lisäksi vältetään luukatoa, jota tyypillisesti tapahtuu leukaluun kohdassa, josta hammas puuttuu, ja voidaan välttää tarve luusiirteille ennen implantointia.
Implanttihoidon kulku > Tutkimus

Tutkimusvaihessa hammaslääkäri tutkii suun yleistilanteen ja ottaa leuoista 3D-röntgenkuvan, usein hyödyntäen kartiokeilatomografiaa (KKTT). Kolmiulotteisen mallin avulla hoito voidaan suunnitella täsmällisesti ja turvallisesti välttäen esimeriksi hermojen ja suurempien verisuonten vaurioitumisen.
Implanttihoidon kulku > Implantin tai implanttien asennus

Varsinaisessa implantoinnissa implanttiruuvi tai -ruuvit asennetaan paikalleen leukaluuhun. Modernissa implantoinnissa voidaan käyttää apuna 3D-tulostettua ohjuria, jonka ansiosta reikä implanttia varten voidaan porata täsmällisesti oikeaan paikkaan ja hyvin pienen ikeneen tehdyn reiän läpi.
Hammasimplantin luutumisessa kiinni leukaluuhun kestää yleensä 3-6 kuukautta. Luutumisen ajaksi voidaan implantin päälle asentaa väliaikainen hammaskruunu.
Mikäli leukaluu on liian ohut tai heikko implantointiin, saatetaan implantoinnin yhteydessä tarvita myös luusiirre. Tällöin myös ientä tarvitsee avata enemmän.
Implanttihoidon kulku > Kruunun tai sillan valmistaminen ja asentaminen

Pysyvä keinotekoinen hammaskruunu valmistetaan hammaslaboratoriossa ja asennetaan vasta, kun luutuminen on edennyt pitkälle ja leukaluu on tarpeeksi vahva tukemaan hammasta ja siihen kohdistuvaa purentavoimaa. Ennen kruunun valmistusta, luutunut implantti 3D-skannataan vielä uudelleen tai suusta otetaan muotit, jotta kruunusta saadaan oikean muotoinen. Hammaskruunut ovat usein keraamisia, mutta niitä voidaan valmistaa muistakin materiaaleista, kuten metalleista.
Hammaskruunu kiinnitetään implanttiin ruuvilla. Näiden väliin tulee usein titaaninen limakalvovälike eli jatke. Yksivaiheisissa implanteissa ei käytetä limakalvovälikkeitä, vaan itse implantti ulottuu ienkerroksen läpi.
Aiheesta muualla

Kuvia tai muita tiedostoja aiheesta Hammasimplantti Wikimedia Commonsissa
The Fall (elokuva)

| The Fall |
| --- | --- |
 Elokuvan juliste
Ohjaaja:  Tarsem Singh
Käsikirjoittaja:   Tarsem Singh  Dan Gilroy  Nico Soultanakis 
Perustuu:  Valeri Petrovin alkuperäiskäsikirjoitus 1981
Tuottaja:   Tarsem Singh  Ajit Singh  Tommy Turtle 
Säveltäjä:  Krishna Levy
Kuvaaja:  Colin Watkinson
Leikkaaja:  Robert Duffy   Spot Welders
Pukusuunnittelija:  Eiko Ishioka
Pääosat:   Catinca Untaru  Lee Pace  Justine Waddell 
Valmistustiedot
Valmistusmaa:   Iso-Britannia  Intia  Yhdysvallat 
Tuotantoyhtiö:   Absolute Entertainment  Deep Films  Googly Films  Radical Media  Tree Top Films Inc. 
Levittäjä:  Fórum Hungary Netflix
Ensi-ilta:  2006
Kesto:  117 minuuttia
Alkuperäiskieli:   Englanti  Romania  Latina 
Aiheesta muualla
IMDb 
Elonet
AllMovie
Infobox OKNimi-testi OK: 
The Fall on vuonna 2006 Toronton elokuvajuhlilla ensi-iltansa saanut fantasiaelementtejä sisältävä intialais-yhdysvaltalainen draamaelokuva. Se perustuu Valeri Petrovin käsikirjoittamaan bulgarialaiseen elokuvaan Jo ho ho vuodelta 1981.
Elokuvassa vuodepotilas lumoaa sairaalaan joutuneen tytön kertomalla tälle tarinaa autiolta saarelta, jossa seikkailevat sankarit, pahantekijät ja mielikuvitushahmot. Elokuvan on ohjannut Tarsem Singh ja sen pääosissa ovat Lee Pace ja Catinca Untaru. Teatterilevitykseen elokuva tuli  vuonna 2008.
Näyttelijät

| 0 | 1 | 2 |
| --- | --- | --- |
|  Lee Pace  | … |  Roy Walker / Punainen bandiitti   |
|  Catinca Untaru  | … |  Alexandria   |
|  Justine Waddell  | … |  hoitajatar Evelyn / sisar Evelyn   |
|  Daniel Caltagirone  | … |  Sinclair / kuvernööri Odious   |
|  Marcus Wesley  | … |  jääpalantoimittaja / Otta Benga   |
|  Robin Smith  | … |  yksijalkainen näyttelijä / Luigi   |
|  Jeetu Verma  | … |  appelsiininpoimija / Intialainen   |
|  Kim Uylenbroek  | … |  lääkäri / Aleksanteri Suuri   |
|  Leo Bill  | … |  Orderly / Charles Darwin   |
|  Emil Hostina  | … |  Alexandrian isä / Sininen bandiitti   |
|  Julian Bleach  | … |  vanha potilas / Mystikko   |
Tuotanto

Tarsem Singh rahoitti elokuvan enimmäkseen itse saadakseen siitä enemmän oman visionsa mukaisen. Elokuvaa tehtiin neljä vuotta ja sitä kuvattiin yli kahdessakymmenessä maassa. Maailmanlaajuisesti elokuvan tuotto oli noin 3,2 miljoonaa Yhdysvaltain dollaria.
Tuotanto > Kuvauspaikkoja

Valkenbergin sairaala, Kapkaupunki, Etelä-Afrikka
Deadvlei, Namib-Naukluftin kansallispuisto, Namibia
Jantar Mantar, Jaipur, Intia
Lake Palace -hotelli, Udaipur, Intia
Kaarlensilta, Praha, Tšekki
Butterfly reef, Fidži
Sumatra, Indonesia
Andamaanit, Intia
Pangong Tso -järvi, Ladakh, Intia
Buland Darwaza, Fatehpur Sikri, Uttar Pradesh, Intia
Agra, Uttar Pradesh, Intia
Taj Mahal, Agra, Uttar Pradesh, Intia
Magnetic Hill, Ladakh, Intia
Lamayuru, Ladakh, Intia
Bali, Indonesia
Chand Baori -porraskaivo, Abhaneri, Rajasthan, Intia
Jodhpur, Rajasthan, Intia
Umaid Bhawanin palatsi, Jodhpur, Rajasthan, Intia
Buenos Airesin kasvitieteellinen puutarha, Buenos Aires, Argentiina
Colosseum, Rooma, Italia
Villa Adriana, Tivoli, Italia
Hagia Sofia, Istanbul, Turkki
Luxembourgin puisto, Pariisi, Ranska
Musiikki

Elokuvan musiikin on tehnyt Krishna Levy. Taustamusiikkina käytetään myös Ludwig van Beethovenin seitsemättä sinfoniaa.
Aiheesta muualla

The Fall (elokuva) Internet Movie Databasessa (englanniksi)
Ruotsin ralli 1992

|  Ruotsin ralli 1992 |
| --- | --- |
 2. osakilpailu 14 osakilpailusta kaudella 1992. 
Ajankohta:  13. – 16. helmikuuta 1992
Pituus:  31 erikoiskoetta, 571,19 km


Palkintokoroke
Voittaja:   Mats Jonsson    Lars Bäckman  (Toyota Team Sweden)
Toinen:   Colin McRae    Derek Ringer  (Subaru Rally Team Europe)
Kolmas:   Stig Blomqvist    Benny Melander  (Castrol - Nissan Motorsports)
Ruotsin ralli 1992 (viralliselta nimeltään 41. International Swedish Rally) oli rallin maailmanmestaruussarjan kilpailu kaudella 1992. Kilpailu järjestettiin 13. – 16. helmikuuta 1992. Kilpailu oli kauden toinen ja erikoiskokeiden yhteispituus oli 571,19 kilometriä.
Kilpailu kuului vain kuljettajien MM-sarjaan (ei valmistajien MM-sarjaan). Kilpailuun lähti 94 autokuntaa, joista 46 pääsi maaliin.
Tulokset

| Sija> Yleiskilpailu | Kuljettaja> Yleiskilpailu | Kartanlukija> Yleiskilpailu | Auto> Yleiskilpailu | Aika> Yleiskilpailu | Ero> Yleiskilpailu | Yleiskilpailu |
| --- | --- | --- | --- | --- | --- | --- |
| 1. |  Mats Jonsson |  Lars Bäckman | Toyota Celica GT-4 (ST165) | 5:24.37 | 0.0 |  |
| 2. |  Colin McRae |  Derek Ringer | Subaru Legacy RS | 5:25.16 | +0.39 |  |
| 3. |  Stig Blomqvist |  Benny Melander | Nissan Sunny GTI-R | 5:26.09 | +1.32 |  |
| 4. |  Markku Alén |  Ilkka Kivimäki | Toyota Celica GT-4 (ST165) | 5:26.25 | +1.48 |  |
| 5. |  Leif Asterhag |  Christina Thörner | Toyota Celica GT-4 (ST165) | 5:30.53 | +6.16 |  |
| 6. |  Per Eklund |  Johnny Johansson | Subaru Legacy RS | 5:35.12 | +10.35 |  |
| 7. |  Björn Johansson |  Anders Olsson | Mazda 323 GT-X | 5:38.58 | +14.21 |  |
| 8. |  Lasse Lampi |  Pentti Kuukkala | Mitsubishi Galant VR-4 | 5:41.51 | +17.14 |  |
| 9. |  Sören Nilsson |  Per-Ove Persson | Mitsubishi Galant VR-4 | 5:43.22 | +18.45 |  |
| 10. |  Jarmo Kytölehto |  Kari Jokinen | Mitsubishi Galant VR-4 | 5:49.29 | +24.52 |  |
Lähde:
Lonkero-okio

| Lonkero-okio |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Lahko::  Caryophyllales
Heimo::  Kaktiokasvit Didiereaceae
Suku::  Okiot Alluaudia
Laji::  humbertii
Kaksiosainen nimi
 Alluaudia humbertii  Choux 
Katso myös
   Lonkero-okio Wikispeciesissä   Lonkero-okio Commonsissa 
Infobox OKNimi-testi OK: 
Lonkero-okio (Alluaudia humbertii) on kaktiokasvien (Didiereaceae) heimoon, okioiden (Alluaudia) sukuun kuuluva kasvilaji.
Lonkero-okio on suureksi pensaaksi tai pieneksi puuksi kasvava kausivihanta mehikasvi. Se voi kasvaa noin 4,5–6 metriä korkeaksi ja usein myös yhtä leveäksi. Oksissa on harmaa kuori ja noin 2 cm pitkiä piikkejä. Lehdet ovat pieniä ja pyöreitä, noin 2 cm halkaisijaltaan olevia mehilehtiä. Lehdet puhkeavat sadekauden aikaan ja putoavat sitten kuivan kauden tullen. Kukat kehittyvät rykelminä oksien kärkiosien lehtihankoihin. Kukat ovat pieniä ja vaaleanvihertäviä. Laji on kaksikotinen eli hede- ja emikukat kehittyvät eri yksilöihin.
Lonkero-okio kasvaa luontaisena eteläisen Madagaskarin keskikuivilla pensastomailla sekä piikkipensasmetsissä. Laji kasvaa luonnossa usein happamilla ja hiekkaisilla paikoilla.
Lämpimillä alueilla lonkero-okiota voi kasvattaa puutarhakasvina muiden kserofyyttien tavoin kuivakkokasvipuutarhassa tai kivikkopuutarhassa. Lajia voi kasvattaa myös huonekasvina ruukussa.
Lonkero-okion tieteellisen nimen lajinimi (humbertii) viittaa 1887–1967 eläneeseen ranskalaiseen kasvitieteilijään Jean-Henri Humbertiin, joka keräsi runsaasti kasvinäytteitä Madagaskarilta.
Aiheesta muualla

Laji.fi: Lonkero-okio (Alluaudia humbertii)
| --- | --- |
Taksonitunnisteet:  Wikidata: Q1249548  Wikispecies: Alluaudia humbertii  APDB: 202446  CoL: C26F  EoL: 6860121  GBIF: 5687103  GRIN: 444136  iNaturalist: 480197  IPNI: 316433-1  MoBotPF: 279837  NCBI: 86290  Open Tree of Life: 369290  Plant List: kew-6236  POWO: urn:lsid:ipni.org:names:316433-1  Species+: 21126  Tropicos: 10700004  uBio: 5758972  WFO: wfo-0000943930
Ruotsin ralli 1993

|  Ruotsin ralli 1993 |
| --- | --- |
 2. osakilpailu 13 osakilpailusta kaudella 1993. 
Ajankohta:  12. – 14. helmikuuta 1993
Pituus:  28 erikoiskoetta, 519,63 km


Palkintokoroke
Voittaja:   Mats Jonsson    Lars Bäckman  (Toyota Castrol Team)
Toinen:   Juha Kankkunen    Juha Piironen  (Toyota Castrol Team)
Kolmas:   Colin McRae    Derek Ringer  (555 Subaru Rally Team)
Ruotsin ralli 1993 (viralliselta nimeltään 42. International Swedish Rally) oli rallin maailmanmestaruussarjan kilpailu kaudella 1993. Kilpailu järjestettiin 12. – 14. helmikuuta 1993. Kilpailu oli kauden toinen ja erikoiskokeiden yhteispituus oli 519,63 kilometriä.
Kilpailu kuului jälleen sekä kuljettajien MM-sarjaan että valmistajien MM-sarjaan. Kilpailuun lähti 109 autokuntaa, joista 52 pääsi maaliin.
Tulokset

| Sija> Yleiskilpailu | Kuljettaja> Yleiskilpailu | Kartanlukija> Yleiskilpailu | Auto> Yleiskilpailu | Aika> Yleiskilpailu | Ero> Yleiskilpailu | Yleiskilpailu |
| --- | --- | --- | --- | --- | --- | --- |
| 1. |  Mats Jonsson |  Lars Bäckman | Toyota Celica Turbo 4WD (ST185) | 4:49.05 | 0.0 |  |
| 2. |  Juha Kankkunen |  Juha Piironen | Toyota Celica Turbo 4WD (ST185) | 4:49.18 | +0.13 |  |
| 3. |  Colin McRae |  Derek Ringer | Subaru Legacy RS | 4:49.33 | +0.28 |  |
| 4. |  Tommi Mäkinen |  Seppo Harjanne | Lancia Delta HF Integrale | 4:52.51 | +3.46 |  |
| 5. |  Björn Johansson |  Anders Olsson | Mazda 323 GT-R | 4:57.35 | +8.30 |  |
| 6. |  Per Eklund |  Johnny Johansson | Subaru Legacy RS | 4:58.35 | +9.30 |  |
| 7. |  Sepp Haider |  Klaus Wendel | Audi Coupe S2 | 5:05.46 | +16.41 |  |
| 8. |  Kenneth Bäcklund |  Tord Andersson | Mitsubishi Galant VR-4 | 5:07.30 | +18.25 |  |
| 9. |  Jarmo Kytölehto |  Arto Kapanen | Mitsubishi Galant VR-4 | 5:08.24 | +19.19 |  |
| 10. |  Per Svan |  Johan Olsson | Opel Astra | 5:12.05 | +23.00 |  |
Lähde:
Dmitri Rogozin

Dmitri Rogozin (2020)
Dmitri Olegovitš Rogozin (ven. Дми́трий Оле́гович Рого́зин, s. 21. joulukuuta 1963, Moskova) on venäläinen poliitikko. Hän edusti duumassa kansallispatrioottista Rodina-puoluetta. Rogozin nimitettiin alkuvuodesta 2008 Venäjän Nato-edustajaksi. Joulukuussa 2011 Rogozinista tuli varapääministeri Venäjän hallitukseen vastuualueenaan puolustusteollisuus. 
Rogozin oli Venäjän avaruusjärjestön johdossa 2018–2022.
Tausta

Rogozin valmistui Moskovan valtionyliopistosta 1986 journalismin alalta. Hän sai toisen tutkinnon 1988 taloustieteestä sekä 1996 filosofian tohtorin arvon.
Rogozin oli 1990-luvun alussa mukana useissa poliittisissa liikkeissä. Hän oli perustamassa Venäjän elpymisen liittoa 1992 ja 1993 Venäjän yhteisöjen kongressi -puoluetta (KRO), joka keskittyi entisten neuvostotasavaltojen venäläisvähemmistöjen oikeuksia ajamiseen. Järjestön listalta pyrkivät duumaan entinen Venäjän turvallisuusneuvoston sihteeri Juri Skokov, kenraali Aleksandr Lebed, demokraattisen puolueen Sergei Glazev ja Rogozin listan numerolla viisi. Se jäi kuitenkin äänikynnyksen alle ja Rogozin korvasi Skokovin liikkeen johdossa keväällä 1996. KRO kääntyi sittemmin Lebedia vastaan hänen ottaessaan turvallisuusneuvoston sihteeri aseman Jeltsiniltä ja neuvotellessaan rauhan ensimmäiseen Tšetšenian sotaan.
Rogozin valittiin maaliskuussa 1997 täytevaalissa duumaan Voronežista. Hän puolusti usein voimakkaasti entisten neuvostotasavaltojen ja Tšetšenian venäläisvähemmistön asemaa.
Kesällä 1998 KRO liittyi Moskovan pormestari Juri Lužkovin koalitioon ja Rogozin nousi uuden Isänmaa-puolueen puheenjohtajistoon. Rogozin vastusti liittymistä Koko Venäjä -vaaliliittoon (kts. Yhtenäinen Venäjä) ja KRO erotettiin Lužkovin liikkeestä 1999. Rogozin valittiin duumaan yhden ehdokkaan vaalipiiristä ja hän liittyi kansan edustajien parlamenttiryhmään. Vaalien jälkeen Rogozin sai arvovaltaisen duuman ulkoasiainvaliokunnan puheenjohtajan paikan, kun Putinin kannattajat liittoutuivat kommunistien ja sitoutumattomien kanssa Isänmaa-Koko Venäjää, Liberaalidemokraatteja ja oikeistolaisia puolueita vastaan.
Vuonna 2003 Rogozinista tuli yksi Rodinan johtajista ja puolue saavutti vaaleissa yllättävää menestystä. Rodinaa estettiin osallistumasta Moskovan duuman vuoden 2005 vaaleihin sen rasistisen kampanjoinnin vuoksi. Rogozin jätti puolueen johdon 2006 ja erosi puolueesta kun Elämän puolue, Eläkeläisten puolue ja Rodina yhdistyivät Oikeudenmukaiseksi Venäjäksi. Huhtikuussa 2007 hän oli perustamassa Suur-Venäjä-puoluetta eräiden entisten Rodinan jäsenten ja laitonta maahanmuuttoa vastustavan DPNI:n kanssa. Viranomaiset estivät puolueen rekisteröinnin, eikä se osallistunut vuoden 2007 vaaleihin.
Rogozin oli Euroopan neuvoston parlamentaarisen kokouksen (PACE) Venäjän edustajana. Venäjältä evättiin vuodeksi äänivalta hänen arvosteltuaan PACE:a sen tuomittua Tšetšenian sodan.
Rogozinin vuonna 2006 julkaistusta omaelämäkerrasta Vrag Naroda (Враг Народа, 2006, suom. kansanvihollinen) tuli bestselleri.
Rogozin haavoittui 21. joulukuuta 2022 ollessaan syömässä hotellin ravintolassa Donetskissa ukrainalaisten joukkojen tulitettua kaupunkia tykistöllä. Pääkohteena uskotaan olleen Vitali Hotsenkon, joka saapui paikalle 10 minuuttia aiemmin.
Tunnettuja kommentteja

Rogozin uhkasi maaliskuussa 2014 Twitterissä Ukrainaa ja Romaniaa sanoen palaavansa pommikoneella, kun nämä olivat kieltäneet häneltä ilmatilansa käytön.
Lokakuussa 2014 Rogozin sanoi, että Alaskaa ei olisi hänen mielestään pitänyt myydä Yhdysvalloille.
Rogozin sanoi Rossija 1 -televisiokanavalla kysyttäessä lännen pakotteista ja viisumikielloista, että "tankit eivät tarvitse viisumia".
"Venäjä ei uhkaa länttä. Lännen perustukset romahtavat ISIS:n ja homojen hyökkäyksen seurauksena" sanoi Rogiozin Venäjän euroviisutappion jälkeen vuonna 2015.
Rogozin sanoi Venäjän varapääministeri Dmitri Medvedevin vierailua arvostelleista japanilaisista Twitterissä: "Jos he olisivat tosimiehiä, tekisivät he harakirin ja rauhoittuisivat lopultakin. He pitävän vain meteliä.".
Vuoden 2016 alussa Twitterissä Venäjän ulkoministeriölle: "Meidän diplomatiamme on teräsnyrkki silkkihansikkaassa.".
"Meidän kansaamme ei voi jauhaa pölyksi. Heidät voidaan jauhaa vain ruudiksi." syyskuussa 2022 Telegram-kanavallaan.
Aiheesta muualla

Kuvia tai muita tiedostoja aiheesta Dmitri Rogozin Wikimedia Commonsissa
Russia names hawkish Nato envoy, BBC.
Nato warned by Russia's new envoy, BBC.
Global security and propaganda. Dmitry Rogozin. 1.7.2008. International Herald Tribune (Web Archive 2008).
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Saksa  Yhdysvallat  Tšekki  Kroatia  Alankomaat  Puola 
Tieteilijät:  CiNii 
Muut:  IdRef
Leevi Madetojan patsas

Leevi Madetojan patsas on Aarre Aaltosen vuonna 1960 tekemä patsas säveltäjä Leevi Madetojasta Oulun keskustassa Madetojan puistossa.
Säveltäjä Leevi Madetojan muistopatsaan paljastustilaisuus Oulussa
Leevi Madetojan muistopatsas esittää nuorta Oulussa syntynyttä säveltäjää nuottivihko kädessään. Patsas paljastettiin vuonna 1962 Oulun kaupungintalon läheisessä puistossa osana ensimmäisiä Oulun päiviä. Tilaisuudessa puheen piti säveltäjän 80-vuotias leski, kirjailija ja runoilija L. Onerva (1882–1972). Kolme vuotta myöhemmin puisto nimettiin Madetojan puistoksi. Madetojan muistopatsas on Aaltosen merkittävimpiä teoksia.
Jari Pasanen

| Jari Pasanen> Henkilötiedot |
| --- | --- |
Syntynyt: 19. elokuuta 1964 (ikä 60) Imatra, Suomi
Kansalaisuus:   Suomi  Saksa
Jääkiekkoilija
Seura
Seura:   Starbulls Rosenheim
Sarja:  DEL2
Tehtävä:  päävalmentaja
Aik. seurat:   Frederikshavn White Hawks
Jari Pasanen (s. 19. elokuuta 1964 Imatra) on suomalais-saksalainen entinen jääkiekkoilija ja nykyinen jääkiekkovalmentaja.
Ura

Pasanen pelasi Suomessa I- ja II-divisioonaa Imatran Ketterän joukkueessa vuosina 1984–1993 jonka jälkeen lähti pelaamaan ulkomaille. Ensin yhdeksi kaudeksi Yhdysvaltojen alasarjoihin ja  sieltä Saksaan.
Saksassa pelipaikka oli ensin Wedermarkissa, jossa hän pelasi ensin kaksi kautta 2. korkeimmalla sarjatasolla 2. Bundesliigassa. Kaudeksi 1996–1997 Wedermark Scorpions nousi pääsarjatasolle. Yhden DEL-kauden jälkeen Pasanen siirtyi joukkueesta takaisin 2. sarjatasolle EC Wilhelmshavenin joukkueeseen. Joukkue tippui kaudeksi 1998–1999 3. sarjatasolle ja Pasanen jatkoi joukkueessa vielä yhden kauden. Kaudelle 1999-2000 Pasanen siirtyi niinikään 3. sarjatason Erfurtiin yhdeksi kaudeksi. Uransa kaksi viimeistä kautta Pasanen pelasi 4. sarjatason ERV Schweinfurtin joukkueessa.
Pelaajauransa jälkeen Pasanen aloitti heti 3. sarjatasolle nousseen Mighty Dogs Schweinfurtin valmentajana valmentaen joukkuetta kahden kauden ajan. Kaudella 2004–2005 Pasanen toimi DEL-joukkue Hannover Scorpionsin apuvalmentajana. Tämän jälkeen Pasanen jatkoi 2. sarjatasolla Moskitos Essenin päävalmentajana kolme seuraavaa kautta. Kauden 2008–2009 Pasanen valmensi SERC Wild Wingsin joukkuetta niinikään 2. sarjatasolla.
Kauden 2009–2010 Pasanen piti sapattivapaata ja palasi vuoden jälkeen 3. sarjaportaalle tippuneen Essenin valmentajaksi.
Kaudelle 2012–2013 Pasanen pääsi DEL-joukkue Iserlohn Roostersin apuvalmentajaksi. Kesken seuraavan kauden Pasanen ylennettiin kanadalaisen Doug Masonin tilalle joukkueen päävalmentajaksi. Tässä tehtävässä Pasanen jatkoi aina syksyyn 2017 asti. Lokakuussa 2017 oli Pasasen vuoro saada potkut ja hänet korvasi Iserlohnin päävalmentajana Rob Daum.
Kaudella 2018–2019 Pasanen valmentaa Tanskan pääsarjassa Frederikshavn White Hawksin joukkuetta.
Muuta

Pasanen on viihtynyt Saksassa vuodesta 1994 lähtien ja hänellä on myös Saksan kansalaisuus. Pasasen poika Tommy on pelannut Yhdysvaltain yliopistosarjaa syksystä 2021 lähtien ja on pelannut Saksan alle 16-vuotiaiden maajoukkueessa.